open-index/open-wikipedia-markdown huggingface dataset:
அரசியலமைப்பு அமர்வு (இந்தியா)

**அரசியலமைப்பு அமர்வு (இந்தியா)** *Constitution bench (India)* என்பது இந்திய உச்ச நீதிமன்றத்தின் அமர்வுகளுக்கு வழங்கப்படும் பெயராகும்.

இந்த அமர்வுகள், இந்திய அரசியலமைப்பின் "விளக்கம் தொடர்பான ஒரு கணிசமான சட்டக் கேள்வியை உள்ளடக்கியதாகவும்" எந்தவொரு வழக்கையும் தீர்மானிக்கவும் அல்லது இந்தியக் குடியரசுத் தலைவரால் 143-வது பிரிவின் கீழ் செய்யப்படும் "எந்தவொரு பரிந்துரையையும் விசாரிக்கும் நோக்கத்திற்காகவும் " கூடுகின்றன.

இதில் குறைந்தது ஐந்து நீதிபதிகள் இருப்பார்கள்.

இந்த ஏற்பாடு இந்திய அரசியலமைப்பின் 145 (3) பிரிவின் மூலம் கட்டாயமாக்கப்பட்டுள்ளது.
இந்திய நாடாளுமன்றத்தின் ஒரு சட்டத் திருத்தம் தொடர்பான செய்திகள், அதே சட்டத்தின் கீழ் உச்ச நீதிமன்றத்தால் அரசியலமைப்பு அமர்வுக்குப் பரிந்துரைக்கப்படுகின்றன.
இந்தியத் தலைமை நீதிபதிக்கு அரசியலமைப்பு அமர்வை அமைப்பதற்கும், அதற்கு வழக்குகளைப் பரிந்துரைப்பதற்கும் அதிகாரம் உள்ளது.
அரசியலமைப்பு அமர்வுகள்
இந்தியாவின் மிகவும் பிரபலமான மற்றும் முக்கியமான பல உச்ச நீதிமன்ற வழக்குகளைத் தீர்ப்பளித்துள்ளன: ஏ. கே. கோபாலன் எதிர் தமிழ்நாடு மாநிலம், கேசவானந்த பாரதி எதிர் கேரள மாநிலம் (அடிப்படை கட்டமைப்பு கோட்பாடு), அசோகா குமார் தாக்கூர் எதிர் இந்திய யூனியன் (இதர பிற்பட்ட வகுப்பினா் இட ஒதுக்கீடு), கரக் சிங் எதிர் உத்தரப் பிரதேச மாநிலம் மற்றும் பிறர், மெக்டொவல் & நிறுவனம் எதிர் சிடிஓ போன்றவை.
## வெளி இணைப்புகள்
இந்திய உச்ச நீதிமன்றத்தின் அதிகாரப்பூர்வ இணையதளம்*  Official website of the Supreme Court of India
## மேற்கோள்கள்

பகுப்பு:இந்திய அரசியல்
பகுப்பு:இந்திய அரசியலமைப்புச் சட்டம்
பகுப்பு:அரசியலமைப்புகள்
பகுப்பு:இந்திய நடுவண் அரசுச் சட்டங்கள்
பகுப்பு:இந்தியா
பகுப்பு:இந்தியாவில் சட்டம்
செச்சில் ஏவுகணை

**செச்சில்**, அல்லது **செஜில்**, (பாரசீக மொழி: سجیل,) என்பது ஈரானிய திட எரிபொருள் கொண்ட நடுத்தர தூரம் பாயும் ஏவுகணை ஆகும். செச்சில் என்பது  திரவ எரிபொருள் கொண்ட பாலிசுடிக் ஏவுகணைகளுக்கு மாற்றாகும். அமெரிக்க பென்டகன் ஆதாரங்களின்படி, செச்சிலின் ஏவுகணை விவரக்குறிப்பு ஆஷுரா, கத்ர்-110 மற்றும் சாமென் ஆகியவற்றுடன் நெருக்கமாக பொருந்துகிறது.

## வடிவமைப்பு
1990 களின் பிற்பகுதியில் செச்சில் ஏவுகணையின் கட்டமைப்புத் தொடங்கியது, முந்தைய ஏவுகணைத் திட்டங்களிலிருந்து ஈரானின் திரட்டப்பட்ட அனுபவத்தை அடிப்படையாகக் கொண்ட திட்டமே இதன் கட்டமைப்பு ஆகும். உள்நாட்டிலேயே வடிவமைக்கப்பட்டு உருவாக்கப்பட்ட நடுத்தர தூர பாயும் ஏவுகணை ஆகும். இந்த ஏவுகணை இரண்டு நிலைகளைக் கொண்டதுடன், திண்ம எரிபொருளைப் பயன்படுத்தி இயங்கும் வகையில் வடிவமைக்கப்பட்டுள்ளது. சுமார் 2,000 கிலோமீட்டர் தொலைவு வரை சென்று தாக்கும் திறன் கொண்ட இந்த ஏவுகணை, மத்திய கிழக்கு நாடுகள் முழுவதிலும் உள்ள இலக்குகளைத் துல்லியமாக அழிக்க வல்லது.

## தொழில்நுட்பம்
செஜ்ஜில் ஏவுகணை சுமார் 18 மீட்டர் நீளமும், 1.25 மீட்டர் விட்டமும் கொண்டது. இதன் மொத்த எடை தோராயமாக 23,600 கிலோகிராம் ஆகும், மேலும் இது 700 கிலோகிராம் எடையுள்ள வெடிபொருட்களைச் சுமந்து செல்லும் திறன் கொண்டது. திரவ எரிபொருளைப் பயன்படுத்தும் முந்தைய ஷஹாப் (Shahab) ஏவுகணைகளை விட, திண்ம எரிபொருளைக் கொண்டுள்ளதால் இதனை மிக விரைவாக ஏவ முடியும்.

## நடனமாடும் ஏவுகணை
பறக்கும் போது தனது பாதையை மாற்றியமைத்துச் செல்லும் தனித்துவமான திறனை இது கொண்டுள்ளதால், பாதுகாப்பு வல்லுநர்களால் இது "நடனமாடும் ஏவுகணை" (Dancing Missile) என்று அழைக்கப்படுகிறது. வழக்கமான பாலிஸ்டிக் ஏவுகணைகள் போல கணிக்கக்கூடிய பாதையில் பயணிக்காமல், இது நடுவானில் தனது திசையை மாற்றிக்கொள்கிறது. இத்தகைய சூழ்ச்சித் திறனால், எதிரிகளின் ரேடார் அமைப்புகளாலும் வான் பாதுகாப்பு அமைப்புகளாலும் இதனை இடைமறித்து அழிப்பது மிகவும் கடினமான ஒன்றாகும்.

## போர் பயன்பாடு
ஈரான் தனது செச்சில் ஏவுகணையின் முதல் சோதனையை 2008 ஆம் ஆண்டில் வெற்றிகரமாக நடத்தியது. சமீபத்தில் நடைபெற்று வரும் மோதல்களில், இசுரேல் - அமெரிக்க இலக்குகளைத் தாக்க, ஈரான் இந்த ஏவுகணையை முதன்முறையாகப் யன்படுத்தியுள்ளதாகத் தகவல்கள் தெரிவிக்கின்றன. ஈரானின் ஏவுகணைத் தொழில்நுட்ப வளர்ச்சியிலும், பிராந்திய ராணுவ வலிமையிலும் செஜ்ஜில் ஏவுகணை ஒரு முக்கிய மைல்கல்லாகக் கருதப்படுகிறது.

## மேற்கோள்கள்

பகுப்பு:ஏவுகணைகள்
சூட்டிணைப்பு

thumb|ஒரு கம்பியிலிருந்து ஒரு தொடர்பை அகற்றுவதற்கு சூட்டுக்கோல் இரும்பைப் பயன்படுத்துதல்
**பற்றவைத்தல்** அல்லது **சூட்டிணைப்பு** (Soldering) என்பது சூட்டிணைப்பு உலோகத்தைப் பயன்படுத்தி இரண்டு உலோக மேற்பரப்புகளை ஒன்றாக இணைக்கும் செயல்முறையாகும்.  இணைக்கப்பட வேண்டிய மேற்பரப்புகளை சூடாக்கி, சூட்டிணைப்பு உலோகத்தை உருகச் செய்த பின்னர் குளிர்வித்தல், திடப்படுத்துதல் செயல்முறைகளுக்குப் பிறகு வலுவான இணைக்கப்படும் செயல்முறையே பற்றவைத்தல் ஆகும். 

சூட்டிணைப்பு பொதுவாக மின்னணுத் துறையில் அச்சிடப்பட்ட சுற்றுப் பலகை, பிற மின்னணு கூறுகளின் உற்பத்தி, பழுதுபார்ப்புக்காக பயன்படுத்தப்படுகிறது. இது குழாய், உலோக வேலைகளிலும், நகைகள் மற்றும் பிற அலங்கார பொருட்களின் உற்பத்தியிலும் பயன்படுத்தப்படுகிறது.

## தோற்றம்
thumb|பற்றவைத்தல் மூலம் சிறிய சிலை உருவாக்கப்படுகிறது
மெசொப்பொத்தேமியாவில் 5,000 ஆண்டுகளுக்கு முன்பே பற்றவைத்தல் நடைபெற்றாதற்கான சான்றுகள் உள்ளன. சூட்டிணைப்பு, பித்தளையாலொட்டல் ஆகியவை உலோக வேலை வரலாற்றில் மிக ஆரம்பத்தில், கிமு 4000 க்கு முன்பே தோன்றியதாக கருதப்படுகிறது. கிமு 3000 ஆண்டிலிருந்து சுமேரிய வாள் கடினமான பற்றவைத்தல் முறையினைப் பயன்படுத்தி உருவாக்கப்பட்டது.

## மேற்கோள்கள்


## வெளி இணைப்புகள்

* சாலிடர் எவ்வாறு செயல்படுகிறது என்பதற்கான ஒரு குறுகிய வீடியோ விளக்கம்
* சூட்டிணைப்பு 101 (ஆர்ச்சிவெட்)

பகுப்பு:உலோகவேலை
மில்லிசைட்டு

**மில்லிசைட்டு** (*Millisite*) என்பது NaCaAl6(PO4)4(OH)9·H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய பாசுப்பேட்டு கனிமமான இக்கனிமம், யூட்டா மாநிலத்தின் லேகியைச் சேர்ந்த திரு. எப். டி.T. மில்லிசு என்பவரின் பெயரால் அழைக்கப்படுகிறது. மில்லிசைட்டு கனிமம்  மாற்றமடைந்த பாசுப்பேட்டு படிவுகளில் காணப்படுகிறது.

## தோற்றம்
மில்லிசைட்டு முதலில் யூட்டாவின் பேர்ஃபீல்டு மற்றும் செனகலின் தீசு ஆகிய இடங்களில் மட்டுமே காணப்படுவதாக அறியப்பட்டது. அதன் பின்னர் இது புளோரிடாவின் போன் வேலி பகுதியில் அடையாளம் காணப்பட்டுள்ளது. அங்கு இது அலுமினியம் பாசுப்பேட்டு மண்டலத்தின் ஒரு முக்கிய அங்கமாக அமைகிறது. 

## மேற்கோள்கள்

பகுப்பு:பாசுப்பேட்டு கனிமங்கள்
கலாச்சார துறவிகள்

**கலாச்சார துறவிகள்***(Culture Monks)* என்பது 2012 முதல் இந்தியாவின் கொல்கத்தாவில் இயங்கி வரும் ஒரு படைப்பாற்றல் நிறுவனமாகும். இவர்கள் கலாச்சார செயல்பாடு, படைப்பாற்றல் துறையின் திறன் மேம்பாடு, தயாரிப்பு, பயிற்சி, ஆராய்ச்சி மற்றும் மேம்பாடு ஆகியவற்றில் ஈடுபட்டுள்ளனர்.நாடகம், கதைசொல்லல், நிகழ்த்துக்கலை, காட்சி கலைகள் மற்றும் திரைப்படத் தயாரிப்பு ஆகியவை இதன் செயல்பாட்டுத் துறைகளில் அடங்கும்.சமூக மேம்பாட்டை நோக்கி சமூகங்களை மாற்றுவதற்கு கலைத் தலையீட்டைப் பயன்படுத்துவதிலும் இது ஈடுபட்டுள்ளது.கலாச்சார துறவிகள், இளவயது துறவிகள் என்று அழைக்கப்படும் குழந்தைகளுக்கான நாடகப் பயிற்சித் திட்டத்தைத் தொடங்கியுள்ளது.
## வெளிப்புற இணைப்புகள்
அதிகாரப்பூர்வ வலைத்தளம்* Official website
## மேற்கோள்கள்

பகுப்பு:கொல்கத்தா
பகுப்பு:இந்தியா
இந்திய அரசியலமைப்பின் 143வது சரத்து

**இந்திய அரசியலமைப்பின் 143வது சரத்து** *(Article 143 of the Constitution of India)*  என்பது சட்டக் கேள்விகள் அல்லது பொது முக்கியத்துவம் வாய்ந்த செய்திகளில் உச்ச நீதிமன்றத்திற்கு வழங்கப்பட்ட ஆலோசனை அதிகார வரம்பின் மூலம் கலந்தாலோசிக்கும் இந்தியக் குடியரசுத் தலைவரின் அதிகாரத்தைப் பற்றியது. 
குடியரசுத் தலைவர், மத்திய அமைச்சரவையின் ஆலோசனையின் அடிப்படையில் ஒரு பரிந்துரையை மேற்கொள்கிறார், மேலும் அது குறைந்தபட்சம் ஐந்து நீதிபதிகள் கொண்ட அமர்வால் விசாரிக்கப்பட வேண்டும். 
நீதிமன்றம் ஒரு கருத்தை வழங்காமல் இருக்கத் தேர்ந்தெடுக்கலாம், மேலும் அவ்வாறு கருத்து வழங்கப்பட்டாலும், அதற்கு சட்டப்பூர்வமான கட்டுப்படுத்தும் அல்லது முன்னுதாரண மதிப்பு எதுவும் இல்லை.
இந்திய அரசியலமைப்பின் 143வது சரத்து, பகுதி 5 (ஒன்றியம்) இல், குறிப்பாக ஒன்றிய நீதித்துறையைக் கையாளும் அத்தியாயம் 4 இல் அமைந்துள்ளது.
## உரை
143. உச்ச நீதிமன்றத்தைக் கலந்தாலோசிப்பதற்கான குடியரசுத் தலைவரின் அதிகாரம்
(1) எந்த நேரத்திலாவது, சட்டம் அல்லது உண்மை தொடர்பான ஒரு கேள்வி எழுந்துள்ளது அல்லது எழக்கூடும் என்றும், அது உச்ச நீதிமன்றத்தின் கருத்தைப் பெறுவது உகந்தது என்று கருதும் அளவிற்கு அத்தகைய தன்மை மற்றும் பொது முக்கியத்துவம் வாய்ந்தது என்றும் குடியரசுத் தலைவருக்குத் தோன்றினால், அவர் அந்தக் கேள்வியைப் பரிசீலனைக்காக அந்த நீதிமன்றத்திற்குப் பரிந்துரைக்கலாம். மேலும், நீதிமன்றம், அது பொருத்தமெனக் கருதும் விசாரணைக்குப் பிறகு, அது குறித்த தனது கருத்தைக் குடியரசுத் தலைவருக்கு அறிக்கையாகச் சமர்ப்பிக்கலாம்.
(2) சரத்து 131-இன் நிபந்தனை விதியில் எது கூறப்பட்டிருந்தபோதிலும், குடியரசுத் தலைவர், அந்த நிபந்தனை விதியில் குறிப்பிடப்பட்டுள்ள வகையான ஒரு நிகழ்வைக் கருத்திற்காக உச்ச நீதிமன்றத்திற்குப் பரிந்துரைக்கலாம். மேலும், உச்ச நீதிமன்றம், அது பொருத்தமெனக் கருதும் விசாரணைக்குப் பிறகு, அது குறித்த தனது கருத்தைக் குடியரசுத் தலைவருக்கு அறிக்கையாகச் சமர்ப்பிக்க வேண்டும்.
## பயன்பாடுகள்
1950 முதல், இந்த விதியின் கீழ் நீதிமன்றத்திற்கு பதினாறு குறிப்புகள் செய்யப்பட்டுள்ளன. முதல் குறிப்பு தில்லி சட்டங்கள் சட்ட வழக்கில் (1951) செய்யப்பட்டது, மேலும் மிக சமீபத்தில் 2025 இல், குடியரசுத்தலைவா் திரௌபதி முர்மு, இந்திய ஆளுநர் மற்றும் குடியரசுத்தலைவா் மசோதாக்களுக்கு ஒப்புதல், நிறுத்திவைத்தல் அல்லது ஒதுக்கீடு செய்தல் தொடர்பான வழக்கில் பதினான்கு சட்டக் கேள்விகளை நீதிமன்றத்திற்குப் பரிந்துரைத்தார்.
## இதனையும் காண்க
குடியரசுத்தலைவா் தொடர்பான குறிப்புகளின் பட்டியல்
இந்திய உச்ச நீதிமன்றம்.
## மேற்கோள்கள்

பகுப்பு:இந்திய அரசியல்
பகுப்பு:இந்திய அரசியலமைப்புச் சட்டம்
பகுப்பு:அரசியலமைப்புகள்
பகுப்பு:இந்திய நடுவண் அரசுச் சட்டங்கள்
பகுப்பு:இந்தியா
பகுப்பு:இந்தியாவில் சட்டம்
சாலிகவ் சட்டமன்றத் தொகுதி

**சாலிகவ் சட்டமன்றத் தொகுதி** *(Saligao Assembly constituency)* என்பது இந்தியாவின் கோவா மாநில சட்டமன்றத்தில் உள்ள 40 சட்டமன்றத் தொகுதிகளில் ஒன்றாகும். இத்தொகுதியானது வடக்கு கோவா மாவட்டத்தில் அமைந்துள்ளது. சாலிகவ், வடக்கு கோவா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:கோவா சட்டமன்றத் தொகுதிகள்
பல்தேவ் சிங் எழுத்தாளர்

**பல்தேவ் சிங்** (*Baldev Singh*) இந்தியாவைச் சேர்ந்த ஓர் எழுத்தாளர் ஆவார். 1942 ஆம் ஆண்டு திசம்பர் மாதம் 11 ஆம் தேதியன்று பிறந்தார். பல்தேவ் சிங் சதக்நாமா என்ற பெயராலும் அறியப்படுகிறார். பஞ்சாபி மொழியில் நாவல் மற்றும் சிறுகதைகளை எழுதினார். தாவன் தில்லி தே கிங்ரே என்ற நாவலுக்காக, இவருக்கு 2011-ஆம் ஆண்டிற்கான சாகித்ய அகாடமி விருது வழங்கப்பட்டது. 2012-ஆம் ஆண்டு நிலவரப்படி, இவர் 55 நாவல்களையும், பல்வேறு சிறுகதைகளையும் நாடகங்களையும் எழுதியுள்ளார்.

## ஆரம்பகால வாழ்க்கை
வட மேற்கு இந்தியாவின் பஞ்சாப் மாநிலத்தின் மோகா மாவட்டத்தில் உள்ள சந்த் நவான் என்ற கிராமத்தில் பல்தேவ் சிங் பிறந்தார். முக்த்சர் பகுதியில் ஆசிரியராக தனது வாழ்க்கையைத் தொடங்கி, இமாச்சலப்பிரதேசத்திலும் சிறிது காலம் ஆசிரியராக பணியாற்றினார். பின்னர் கொல்கத்தாவிற்குக் குடி பெயர்ந்து, சுமையுந்து துப்புரவாளர், வாடகையூர்தி ஓட்டுநர் மற்றும் சுமையுந்து நடத்துனராகப் பணியாற்றினார்.

## தொழில்
பல்தேவ் சிங் தனது சதக்நாமா மற்றும் லால் பட்டி நாவல்களுக்காக அறியப்படுகிறார். இவரது சதக்நாமா நாவல் பஞ்சாபைச் சேர்ந்த லாரி ஓட்டுநர்களின் சாலைப் பயணக் கதையாகும். இது அம்ரிதா பிரீதமின் நாக்மணி இதழில் ஒரு பத்தியாகத் தொடங்கி, பின்னர் மூன்று தொகுதிகள் கொண்ட நாவலாக வெளியிடப்பட்டது. நாவலில் உள்ள கதைகள் சிங்கின் உண்மையான அனுபவங்களை அடிப்படையாகக் கொண்டவை. ஆசிரியராகப் பணிபுரிந்தபோது, ​​10 ஆண்டுகள் இவர் லாரி ஓட்டுநராகவும் இருந்தார். இந்தப் புத்தகம் பஞ்சாபி இலக்கியத்தில் மிகவும் பிரபலமானது மற்றும் "சதக்நாமா" இவரது ரசிகர்களுக்கு அவரது பெயரின் ஒரு பகுதியாக மாறியது.

இவரது 'லால் பட்டி' நாவல் கொல்கத்தாவின் சிவப்பு விளக்குப் பகுதியைப் பற்றியதாகும். இதற்காக அவர் ஒரு தசாப்தத்திற்கும் மேலாக ஆய்வு செய்தார். மன்ச் ரங் மன்ச்சு அமைப்பால் நாடகமாகவும் தழுவி எடுக்கப்பட்டது.   கேவல் தலிவால் இயக்கினார். அன்னதாதா  நாவல் பஞ்சாபில் உள்ள விவசாயிகளின் அவலங்களைப் பற்றியதாகும். இது குரு நானக் தேவ் பல்கலைக்கழகம் மற்றும் பஞ்சாபி பல்கலைக்கழகத்தின் பஞ்சாபி இலக்கியப் பாடத்திட்டத்தின் ஒரு பகுதியாகும். இந்த இரண்டு புத்தகங்களின் தொடர்ச்சிகளை எழுதவும் திட்டமிட்டுள்ளார். இவரது 'மிட்டி ருடான் கரே' நாடகமும் பிரபலமாக உள்ளது.

பல்தேவ் சிங்கின் படைப்பான தக்வான் தில்லி தே கிங்ரே நாவல் புகழ்பெற்ற புரட்சியாளரான துல்லா பட்டியைப் பற்றியதாகும். இந்த நாவல் அவருக்கு 2011 அம் ஆண்டு அவருக்கு பஞ்சாபி மொழிக்காக  சாகித்திய அகாதமி விருதைப் பெற்றுத் தந்தது.

## படைப்புகள்
* சதக்நாமா - ISBN 9788171425822
* லால் பட்டி - ISBN 90780100005792
* அந்தாட்டா -ISBN 97881263118742
* தக்வான் தில்லி தே கிங்ரே- ISBN 9788171427116
* இக்வின் சாடி - ISBN 9789382837602

## மேற்கோள்கள்

பகுப்பு:பஞ்சாபி எழுத்தாளர்கள்
பகுப்பு:வாழும் மக்கள்
பகுப்பு:1942 பிறப்புகள்
பகுப்பு:சாகித்திய அகாதமி விருது பெற்றோர்
பகுப்பு:இந்திய எழுத்தாளர்கள்
பகுப்பு:இந்திய இலக்கிய விருதுகள்
பகுப்பு:பஞ்சாபி மொழி பண்பாடு
பகுப்பு:விருது வாரியாக எழுத்தாளர்கள்
பகுப்பு:மொழி வாரியாகப் பகுப்புகள்
பகுப்பு:தொழில் வாரியாக இந்திய ஆண்கள்
பகுப்பு:மாவட்டங்கள் வாரியாக இந்தியர்கள்
பகுப்பு:பெயர் வாரியாக இந்தியாவின் மாவட்டங்கள்
பகுப்பு:பாக்கித்தானிய இலக்கியம்
சூழலியல் பூங்கா

**சூழலியல் பூங்கா**  *(Ecology Park)* என்பது இந்தியாவின் குசராத்து மாநிலம், அகமதாபாத்தில் உள்ள போபால்-குமா பகுதியில் அமைந்துள்ள ஒரு நகர்ப்புறப் பூங்காவாகும். இது 22,000 சதுர மீட்டர் (5.4 ஏக்கர்) பரப்பளவில் பரவியுள்ளது.இது மார்ச் 2022-ல் திறக்கப்பட்டது.
## வரலாறு
2016 ஆம் ஆண்டில், போபால் நகராட்சி சட்டவிரோத குப்பைக் கிடங்கில் இருந்து கழிவுகளை பிரானா குப்பைக் கிடங்கிற்கு மாற்ற முன்மொழிந்தது.சூலை 2020 இல் அகமதாபாத் மாநகராட்சி  போபால் நகராட்சியை கையகப்படுத்தியபோது, ​​இந்த திட்டம் முன்னோக்கி நகர்ந்தது.சூலை 2020 இல், கழிவுகளை பதப்படுத்துவதற்காக அந்த இடத்தில் ஒரு டிரம்மல் இயந்திரம் நிறுவப்பட்டது.ஆறு மாதங்களுக்குப் பிறகு, 17 அடி உயரமுள்ள ​​குப்பைக் கிடங்கில் இருந்து 2.5 லட்சம் டன்[7] கழிவுகள் அகற்றப்பட்டன. waste dump was cleared.
பூங்காவின் வளர்ச்சிக்கு அக்டோபர் 2020 இல் அகமதாபாத் மாநகராட்சி ஒப்புதல் அளித்தது. 
மண் பதப்படுத்தப்பட்டு புதிய மேல் மண் இடப்பட்டது. 
இந்தத் திட்டத்தின் மொத்தச் செலவு ₹3.5 கோடி (US$410,000) ஆகும்.
இதில் கழிவுகளை அகற்றுவதற்காக ₹75 லட்சம் (US$89,000) மற்றும் மரம் நடுதல் மற்றும் விளக்குகளுக்காக ₹1 கோடி (US$120,000) செலவிடப்பட்டது. 
இந்தப் பூங்கா 26 மார்ச் 2022 அன்று மத்திய உள்துறை அமைச்சர் அமித் சாவால் திறந்து வைக்கப்பட்டது.
## சிறப்பம்சங்கள்
இந்தப் பூங்கா 22,000 சதுர மீட்டர் (5.4 ஏக்கர்) பரப்பளவில் அமைந்துள்ளது. 
இது 8,215 சதுர மீட்டர் (2.030 ஏக்கர்) நிலப்பரப்பைக் கொண்டுள்ளது.
இதில் அனைத்துப் பருவங்களிலும் பூக்கும் மரங்கள் மற்றும் செடிகள் உட்பட 1200-க்கும் மேற்பட்ட மரங்கள் உள்ளன.
இதில் ஒரு தகவல் மையம், நடைபாதை, சிறுவர் விளையாட்டு மைதானம் மற்றும் திறந்தவெளி உடற்பயிற்சிக் கூடம் ஆகியவை உள்ளன.
இதில் வலசைப் பறவைகளைக் கவரும் 600 சதுர மீட்டர் (6,500 சதுர அடி) குளம் உள்ளது.
## இதனையும் காண்க
*லோகமான்ய திலக் தோட்டம்( Lokmanya Tilak Garden)
*பரிமளா தோட்டம்(Parimal Garden)
*சட்ட பூங்கா(Law Garden)

## மேற்கோள்கள்

பகுப்பு:இந்தியா
குரோமா மொழி

**குரோமா மொழி***(Groma language)* திபெத்தில் உள்ள கீழ் சும்பி பள்ளத்தாக்கில் முதன்மையாகப் பேசப்படும் ஒரு மொழியாகும். இம்மொழி டுரோமோவா மற்றும் சூமோவா என்றும் அழைக்கப்படும். இந்தியாவில் உள்ள சிக்கிமிலும் சிலர் இதைப் பேசுகிறார்கள். இது திபெத்திய மொழிகளின் தெற்குக் குழுவைச் சேர்ந்தது. இதைப் பேசுபவர்கள் தங்களை திபெத்தியர்கள் என்று அடையாளப்படுத்துகிறார்கள்.
## மேற்கோள்கள்

பகுப்பு:இந்தியா
பகுப்பு:இந்திய மொழிகள்
சிவப்பு குத்துவாள் சிறகி

**சிவப்பு குத்துவாள் சிறகி** (*Marpesia petreus-மார்பெசியா பெட்ரெசு*), என்பது வரியன்கள் குடும்பத்தில் *மார்பெசிய* பேரினதைச் சேர்ந்த ஒரு பட்டாம்பூச்சி இனமாகும். இது பிரேசிலின் வடக்கே நடு அமெரிக்கா, மெக்சிக்கோ மற்றும் மேற்கிந்தியத் தீவுகள் வழியாக தெற்கு புளோரிடா வரை காணப்படுகிறது. அரிதாக சில வண்ணத்துப்பூச்சிகள் வடக்கே அரிசோனா, கொலராடோ, நெப்ராஸ்கா, கேன்சஸ், தெற்கு டெக்சஸ் வரையிலும்  காணப்படுகின்றன. 

இறக்கைகள் 70–95&nbsp;மிமீ நீளம் கொண்டவை. 

இதன் குடம்பிகள் *[[அத்தி (தாவரம்)|அத்தி]]*, *[[படர் அத்தி]],* *ஃபிகஸ் சிட்ரிஃபோலியா* ஆகியவற்றின் இலைகளை உண்கின்றன. 

## மேற்கோள்கள்

பகுப்பு:வரியன்கள் (பட்டாம்பூச்சிக்குடும்பம்)
மத்தியாசு எட்ரிச்

**மத்தியாசு எட்ரிச்** (*Matthias Ettrich*) (பிறப்பு 14 சூன் 1972) என்பவர் செருமானிய கணினி விஞ்ஞானி ஆவார். குறிப்பாக கேடீஈ,  லிக்சு (LyX) திட்டங்களின் நிறுவனர் ஆவார்.

எட்ரிச் மேற்கு செருமனியில் உள்ள பேடன்-வூர்ட்டம்பேர்க்கில் உள்ள பீடிஏய்ம்-பிசிங்கனில் பிறந்தார், மேலும் ஓபர்சுடன்ஃபெல்டில் தனது பெற்றோருடன் வசிக்கும் போது, பெயில்சுடீனில் பள்ளியில் கற்றார்.. அவர் 1991 இல் *அபிதூர்* தேர்ச்சி பெற்றார். எட்ரிச் டூபிங்கன் பல்கலைக்கழகத்தில் கணினி அறிவியலுக்கான முதுநிலை அறிவியல் பட்டம் (MSc) பெற்றார்.

அவர் தற்போது செருமனியின் தலைநகரான பெர்லினில் வசிக்கிறார். அவர் தற்போது தொடக்கநிலை நிறுவனங்களும், பிற நிறுவனங்களுக்கும் எண்ணிம மாற்றம் மற்றும் சிறந்த தொழில்நுட்ப முடிவெடுப்பதில் ஆலோசனை வழங்குகிறார். 

## மேற்கோள்கள்

பகுப்பு:வாழும் மக்கள்
பகுப்பு:கட்டற்ற மற்றும் திறமூல நிரலாளர்கள்
பகுப்பு:1972 பிறப்புகள்
டிரையெத்தில்சிலேன்

**டிரையெத்தில்சிலேன்** (*Triethylsilane*) என்பது (C2H5)3SiH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம சிலிக்கான் சேர்மமாகும். டிரையெத்தில்சிலிக்கான் ஐதரைடு என்ற பெயராலும் இச்சேர்மம் அழைக்கப்படுகிறது. டிரை ஆல்க்கைல் சிலேன் சேர்மமான இதில் Si-H பிணைப்பு வினைத்திறனுடன் காணப்படுகிறது. 

முதன்முதலில் 1872 ஆம் ஆண்டில் ஆல்பர்ட் லாடன்பர்க்கு என்பவரால், டெட்ரா எத்தில் ஆர்த்தோசிலிகேட்டை சோடியம் மற்றும் டை எத்தில் துத்தநாகம் கொண்டு ஒடுக்கம் செய்த விளைபொருட்களில் கண்டுபிடிக்கப்பட்டது.
மேலும் அவர் எத்தாக்சிடிரைசிலேன் வழியாக படிப்படியான ஒடுக்கம் மூலம் டிரையெத்தில்சிலேனைத் தயாரித்து, ஏழு-கார்பன் ஐதரோகார்பனுக்கு ஒத்த ஒரு சிலிக்கான் சேர்மம் என்ற கருத்தை பிரதிபலிக்கும் வகையில் சிலிக்கோ எப்டைல் ​​ஐதரைடு என்று பெயரிட்டார். நிறமற்ற இந்தத் திரவம், கரிமத் தொகுப்பு வினைகளில் அவ்வப்போது பயன்படுத்தப்படுகிறது.  அறை வெப்பநிலையில் திரவ நிலையில் காணப்படும் மிக எளிய டிரை ஆல்க்கைல் சிலேன்களில் ஒன்றாக இருப்பதால், டிரையெத்தில்சிலேன் பெரும்பாலும் ஐதரோசிலிலேற்ற வினையூக்க ஆய்வுகளில் பயன்படுத்தப்படுகிறது.

## கரிம வேதியியல்
டிரையெத்தில்சிலேன் கரிமத் தொகுப்பு வினைகளில் எப்போதாவது பயன்படுத்தப்படும் ஒரு வினைப்பொருள் ஆகும். இண்டியம் சேர்மங்களுடன் இணைந்து, இது எசுத்தர்களை ஈதர்களாக ஒடுக்குகிறது. இந்த வினை பொதுவாக குளோரோஃபார்மில் 60 °செல்சியசு வெப்பநிலையில், 0.05 சமமான InBr3 வினையூக்கியைப் பயன்படுத்தி நிகழ்த்தப்படுகிறது. இந்த அமைப்பு மூன்றாம் நிலை அமைடுகள் மற்றும் கார்பாக்சிலிக் அமிலங்கள் போன்ற பிற கார்பனைல் சேர்மங்களையும் கையாள முடியும்.
## மேற்கோள்கள்

## மேலும் வாசிக்க
* 
* 
* 
*

பகுப்பு:ஒடுக்கிகள்
பகுப்பு:கார்போசிலேன்கள்
கிருஷ்ணா சந்திர பத்ரா

**கிருஷ்ணா சந்திர பத்ரா** (*Krushna Chandra Patra*) ஓர் இந்திய அரசியல்வாதியும், ஒடிசா அரசின் உணவு, நுகர்வோர் நலன், அறிவியல் மற்றும் தொழில்நுட்ப அமைச்சரும் ஆவார். இவர் தேன்கனல் மாவட்டத்தின் தேன்கனல் சட்டமன்றத் தொகுதியிலிருந்து ஒடிசா சட்டமன்ற உறுப்பினராக உள்ளார்.

இவர் முதுநிலை அறிவியல் பட்டத்தினை 1988இல் உத்கல் பல்கலைக்கழகத்திலும், 1992இல் உத்கல் பல்கலைக்கழத்திலிருந்து முதுநிலைச் சட்டப் பட்டமும் பெற்றுள்ளார்.

சூன் 12,2024 அன்று, புவனேசுவரில் உள்ள ஜனதா மைதானத்தில் முதலமைச்சர் மோகன் சரண் மாச்சியுடன் இவர் பதவியேற்றார். ஆளுநர் ரகுபர் தாசு இவர்களுக்குப் பதவிப்பிரமாணம் செய்து வைத்தார். பிரதமர் நரேந்திர மோதி, உள்துறை அமைச்சர் அமித் சா, பாதுகாப்பு அமைச்சர் ராஜ்நாத் சிங் மற்றும் பாஜக ஆளும் 10 மாநிலங்களின் முதலமைச்சர்கள் கலந்து கொண்டனர். 

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:ஒடிசாவைச் சேர்ந்த பாரதிய ஜனதா கட்சி அரசியல்வாதிகள்
இராசுலிகைட்டு

**இராசுலிகைட்டு** (*Rashleighite*) என்பது தர்க்கோயிசின் ஒரு பெரியன் வகை கனிமமாகும். இந்தப் பெயர்கள் கார்னிசு புவியியலாளர்களான பிலிப் ராசுலீ மற்றும் வில்லியம் இயோரி என்வுட்டு ஆகியோரின் நினைவாகப் பெயரிடப்பட்டுள்ளன. எர்ன்வூடைட்டு என்ற பெயராலும் அறியப்படுகிறது. 

## மேற்கோள்கள்

*Collins (1876) Mineralogical Magazine: 1: 11.
*Fairbanks (1942) The Mineralogist, Portland, Oregon: 10: 44 (as ferri-turquois).
*Foster (1876) Mineralogical Magazine: 1: 8.
*Ross (1876) Chem. News, October 13th.
*Ross (1876) Mineralogical Magazine: 1: 59.
*Sir Arthur Russell, 6th Baronet (1948) Mineralogical Magazine: 28: 353.
*Charles Palache, Berman, H., & Frondel, C. (1951), The System of Mineralogy of James Dwight Dana and Edward Salisbury Dana, Yale University 1837-1892, Volume II. John Wiley and Sons, Inc., New York, 7th edition, revised and enlarged, 1124 pp.: 947, 951.

பகுப்பு:பாசுப்பேட்டு கனிமங்கள்
சிங்கன்காசைட்டு

**சிங்கன்காசைட்டு** (*Sinkankasite*) என்பது H2MnAl(PO4)2(OH)·6H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அமெரிக்காவின் சிகிரிப்சு கடல்சார் ஆய்வு நிறுவனத்தைச் சேர்ந்த, புகழ்பெற்ற எழுத்தாளரும் கனிமங்கள் சேகரிப்பாளருமான இயான் சிங்கான்காசு (1915–2002) என்பவரின் நினைவாக கனிமத்திற்கு  சிங்கன்காசைட்டு எனப்  பெயரிடப்பட்டது.

பன்னாட்டு கனிமவியல் சங்கம் சிங்கன்காசைட்டு கனிமத்தை Ska என்ற குறியீட்டால் அடையாளப்படுத்துகிறது.

முச்சரிவச்சுப் படிக அமைப்பில், 4 மிமீ நீளம் வரை நிறமற்ற பட்டக வடிவப் படிகங்களாக உள்ள இக்கனிமம், 
பெரும்பாலும் மாறுபட்ட, ஆரத் திரள்களாகவும் மற்றும் டிரைபைலைட்டு படிகங்களுக்குப் பிறகான போலி உருவங்களாகவும் காணப்படுகிறது. தெற்கு டகோட்டாவின் கீசுடோனுக்கு கிழக்கே உள்ள பார்க்கர் பெக்மாடைட்டு (முன்னர் பெர்குசன் பெக்மாடைட்டு) மற்றும் நியூ ஆம்ப்சயரின் வடக்கு குரோட்டனில் உள்ள பலேர்மோ பெக்மாடைட்டு பாறைகள் ஆகிய பகுதிகளில் சிங்கன்காசைட்டு காணப்படுகிறது.

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:முச்சரிவச்சுக் கனிமங்கள்
மொகல் மா

**மொகல் மா** (*Mogal Maa*)  என்பது இந்தியாவின்  குசராத்து மாநிலத்தில்]]  பரவலாக வணங்கப்படும் ஒரு இந்து நாட்டுப்புற தெய்வம் . குசராத்தின் சரண், இராபாரி மற்றும் அகிர் சமூகத்தினரால் இத்தெய்வம்  பரவலாக வணங்கப்படுகிறது. மொகல் மா தெய்வம் சிவப்பு காக்ரா சோளி மற்றும் கருப்பு துப்பட்டா அணிந்திருப்பதாக சித்தரிக்கப்படுகிறது. ஒரு கையில் வாள் ஏந்தி  போர் நிலைப்பாட்டிற்குத் தயாராக இருப்பதாகவும், மறுகையில்  ஒரு கருநாகப் பாம்பை  வாலில் இருந்து பிடித்துக் கொண்டிருப்பதாகவும் இத்தெய்வத்தின் தோற்றம் காணப்படுகிறது.  கருநாகம் கூட்டாளியாகவும் ஆயுதமாகவும் சித்தரிக்கப்படுகிறது.  தெய்வத்தின்  கண்கள் கோபத்திலும் ஆக்கிரமிப்பு போர் நிலைப்பாட்டிலும் பரந்த மற்றும் சிவப்பு நிறத்தில் உள்ளன. தெய்வம், குறிப்பாக குழந்தைகளுக்கு, உதவி செய்வதாகவும், நோய்களைக் குணப்படுத்துவதாகவும் பின்பற்றுபவர்கள் நம்புகின்றனர். இவரது முக்கிய கோயில்கள் பீம்ரனா (பிறப்பு இடம்) பாகுடா மற்றும் கப்ராவ் ஆகிய இடங்களில் அமைந்துள்ளன.  மொகல் மா  கிபி 7ஆம் நூற்றாண்டின் நடுப்பகுதியில் பீம்ரனா கிராமத்தில் சரண் குடும்பத்தில் பிறந்ததாகக் கூறப்படுகிறது. பாகுடாவில், சானி சிங்னாபூரைப் போலவே மொகல் மாவின் பிரமிப்பு காரணமாக மக்கள் தங்கள் கடைகளையும் வீட்டையும் பூட்டுவதில்லை.

## மேற்கோள்கள்

பகுப்பு:நாட்டார் தெய்வங்கள்
பகுப்பு:குசராத்து
வாண்டாசெலைட்டு

**வாண்டாசெலைட்டு** (*Vantasselite*) என்பது Al4(PO4)3(OH)3 •9H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். அலுமினியம் பாசுப்பேட்டு கனிமமாக இது வகைப்படுத்தப்படுகிறது. நேர்சாய்சதுரக் கட்டமைப்பில்  வாண்டாசெலைட்டு படிகமாகிறது. வெண்மை நிறத்தில், 2 முதல் 2.5 வரையிலான மோவின் கடினத்தன்மையும் கொண்டுள்ளது. வெண்மை நிறக் கீற்றுடன் முத்து போன்ற பளபளப்புடன் காணப்படுகிறது.  

பன்னாட்டு கனிமவியல் சங்கம் வாண்டாசெலைட்டு கனிமத்தை  என்ற குறியீட்டால் அடையாளப்படுத்துகிறது.

பெல்ச்சியம் நாட்டின் பிகைனுக்கு வடக்கே அமைந்துள்ள ஒரு குவார்ட்சைட்டு குவாரியில் காணப்படுகிறது.  முதன்முதலில் 1987-ஆம் ஆண்டில் விவரிக்கப்பட்டதுடன், பெல்ச்சிய கனிமவியலாளர் ரெனே வாண் டாசெல் என்பவரின் பெயரால் பெயரிடப்பட்டது.

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:அலுமினியம் கனிமங்கள்
பகுப்பு:நேர்ச்சாய்சதுரக் கனிமங்கள்
போரியெம் சட்டமன்றத் தொகுதி

**போரியெம் சட்டமன்றத் தொகுதி** *(Poriem Assembly constituency)* என்பது இந்தியாவின் கோவா மாநில சட்டமன்றத்தில் உள்ள 40 சட்டமன்றத் தொகுதிகளில் ஒன்றாகும். இத்தொகுதியானது வடக்கு கோவா மாவட்டத்தில் அமைந்துள்ளது. போரியெம், வடக்கு கோவா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:கோவா சட்டமன்றத் தொகுதிகள்
ஐசுவர்யா கொலை

**ஐசுவர்யா கொலை** (Murder of Aishwarya)  இந்தியாவின் தமிழ்நாடு மாநிலத்தில் 2024 ஆம் ஆண்டு சனவரி மாதம் 2 முதல் 3 ஆம் தேதி வரை நடந்தது.

இந்து கள்ளர் சாதியைச் சேர்ந்த  ஐசுவர்யா என்ற 19 வயது பெண், 18 மாத உறவைத் தொடர்ந்து 2023 ஆம் ஆண்டு திசம்பர் மாதம் 31 ஆம் தேதியன்று நவீன் என்ற தலித் இளைஞரை திருமணம் செய்து கொண்டார்.  இந்த சோடி பள்ளி படிக்கும் காலத்தில் சந்தித்து காதலித்து வந்தனர். திருப்பூரில் உள்ள ஒரு பின்னல் பிரிவில் பணிபுரிந்தனர். திருமணத்தைத் தொடர்ந்து, தம்பதியினர் தேனியில் உள்ள வீரபாண்டிக்கு குடிபெயர்ந்தனர். ஐசுவர்யாவின் பெற்றோர் பெருமாள் மற்றும் ரோசா ஆகியோர் காணாமல் போனவர்கள் பற்றிய புகார் அறிக்கையை  தாக்கல் செய்தனர்.   இதனால் ஐசுவர்யா  வயதுக்கு வந்தவராக இருந்தபோதிலும் தனது பெற்றோரிடம் திருப்பி அனுப்பப்பட்டார்.

2024 ஆம் ஆண்டு சனவரி மாதம்  3 ஆம் தேதியன்று  நவீன் ஐசுவர்யாவின் மரணம் மற்றும் தகனம் பற்றி அறிந்து, ஐசுவர்யா  பெற்றோர்களால் கொலை செய்யப்பட்டதாக சந்தேகத்தின் பேரில் சனவரி மாதம் 7 ஆம் தேதியன்று காவல் நிலையத்தில் புகார் அளித்தார்.

பின்னர் தங்கள் மகளை சித்திரவதை செய்து தூக்கில் தொங்கவிட்டு பின்னர் தகனமும் செய்த குற்றத்திற்காக பெருமாள் மற்றும் ரோசா கைது செய்யப்பட்டனர். மேலும் ஐசுவர்யாவை  பெற்றோரிடம் திரும்பி அனுப்புமாறு கட்டாயப்படுத்தியதற்காக காவல்துறை அதிகாரி முருகையான் இடைநீக்கம் செய்யப்பட்டார். இந்த சம்பவம் தொடர்பாக ஐசுவர்யாவின் குடும்பத்தைச் சேர்ந்த பலர் கைது செய்யப்பட்டனர் 

## மேற்கோள்கள்

## வெளி இணைப்புகள்
https://www.puthiyathalaimurai.com/tamilnadu/3-relatives-arrested-in-thanjavur-aishwarya-murder-case பட்டுக்கோட்டை ஆணவக்கொலை வழக்கு – மேலும் 3 உறவினர்கள் கைது-புதிய தலைமுறை
பகுப்பு:இந்தியாவில் பெண்களுக்கெதிரான வன்முறைகள்
பகுப்பு:தமிழ்நாட்டில் குற்றங்கள்
ஆர்யன் பந்தியா

**ஆர்யன் பந்தியா** (*Aaryan Banthia*) இவர் ஓர் இந்தியப் பாடகர், கிதார் கலைஞர், இசையமைப்பாளர் மற்றும் இசைத் தயாரிப்பாளர் ஆவார். இவர் தற்போது மும்பையில் வசித்து வருகிறார். பந்தியா தனது முதல் தனிப்பாடலான "யாதேய்ன்"-இசையை 2019 ஆம் ஆண்டு.அக்டோபர் மாதம் ஜீ மியூசிக் என்ற கம்பெனியுடன் இணைந்து வெளியிட்டார்.

## வாழ்க்கை வரலாறு
பந்தியா 1994 ஆம் ஆண்டு, பிப்ரவரி மாதம், 12 ஆம் தேதி இந்தியாவின் மேற்கு வங்காளத்தில் உள்ள கொல்கத்தாவில் பிறந்தார். இவருக்கு 14 வயதாக இருந்தபோது, ​​இவரது தந்தை இவருக்கு இந்தியத் தயாரிப்பான கோப்னர் அக்கூசுடிக் கிதாரை வாங்கிக் கொடுத்தார். இவர் வேல்சில் உள்ள கார்டிஃப் மெட்ரோபொலிட்டன் பல்கலைக்கழகத்தில் படித்தார். இங்கு ஆர்யன் பந்தியா பல்கலைக்கழக அரங்குகளில் பாடல்கள் பாடத் தொடங்கினார். பின்னர் இவர் ஒரு தொழில்முறை இசைக்கலைஞராக மாற முடிவு செய்தார்.

பந்தியா தனது முதல் தனிப்பாடலான "யாதீன்" பாடலை ஜீ மியூசிக் நிறுவனத்துடன் இணைந்து வெளியிட்டார்.இந்தப் பாடல் யூடியூபில் ஒரு மில்லியனுக்கும் அதிகமான பார்வைகளைப் பெற்றது. இவர் 2020 ஆம் ஆண்டில் "பேக் இன் தி டே" என்ற மற்றொரு தனிப்பாடலை வெளியிட்டார்.

பந்தியா கிதார் இசையை வாசிப்பவர் ஆவார். கிதார் இசை கருவி மிகவும் பிரபலமான இசைக்கருவியாகும். கித்தாரில் உள்ள வெவ்வேறான தடிமன் கொண்ட நரம்புகளை மீட்டுவதன் மூலம் இசை பிறக்கின்றது. மரபுவழி செவ்விசைக் கித்தார்கள் மற்றும் அக்குசுடிக் கித்தார்கள் (ஒலிமப்பெட்டிக் கித்தார்கள்) மரத்தினால் செய்யப்படுகின்றன. அதில் உள்ள நரம்புகள் பெரும்பாலும் நைலான் அல்லது இரும்பு எக்கினால் தயாரிக்கப்படுகின்றன. இவை பெரும்பாலும் நான்கு தொடக்கம் பதினெட்டு வரையிலான தந்திகளைக் (கம்பிகள்) கொண்டுள்ளன. ஆனால் பொதுவான கித்தார் ஆறு தந்திகள் உடையதாகும்.

ஒலிமப்பெட்டிக் கித்தார்களது தந்திகள் மீட்டப்படும்போது, அவை அதிர்வடைவதால் வளியில் கலந்து ஏற்படும் ஒலி, பெரும் துவாரம் கொண்ட மரப்பெட்டியின் மூலம் பெரிதுபடுத்தப்படுகின்றது. இதற்கு மாறாக, மின்மக் கித்தார்களது (எலக்ட்ரிக் கித்தார்) ஒலி மின்னணு மூலம் பெரிதுபடுத்தப்படுகின்றது. ஒருகை விரல்கள் விரற்பலகையில் தந்திகளை அழுத்த மற்றைய கைவிரல்கள் ஒலித்துவாரத்தின் முன்னே வெறும் விரல்களால் பறித்தெடு அசைவு மூலம் தட்டப்பட்டு அல்லது கித்தார் மீட்டுமியைப் பயன்படுத்தித் தட்டப்பட்டு அக்குசுடிக் கித்தார் வாசிக்கப்படுகின்றது

## மேற்கோள்கள்

பகுப்பு:பாடகர்கள்
பகுப்பு:இசையமைப்பாளர்கள்
பகுப்பு:கிதார் கலைஞர்கள்
தானைனே

**தானைனே** (*Danainae*) என்பது நிம்பலிடே எனும் வரியன்கள் பட்டாம்பூச்சி குடும்பத்தின் துணைக்குடும்பமாகும். இது தூரிகை-கால் பட்டாம்பூச்சிகள் ஆகும். இந்தக் குழுவை *தானைட்சு* என்று குறிப்பிடலாம் (இது இவைகளின் முந்தைய தரத்தை ஒரு குடும்பம் அல்லது எருக்கு பட்டாம்பூச்சிகளாக பிரதிபலிக்கிறது). ஏனெனில் இவை பெரும்பாலும் முட்டைகளை பல்வேறு பால் போன்ற பிசினை வெளியிடும் எருக்கஞ்செடிகளில் இடுகின்றன. இதன் இலைகளை இவற்றின் இளம் உயிரி உணவாக் உட்கொள்கின்றன. இருப்பினும் இது இத்தோமினி மற்றும் தெல்லர்வினி பட்டாம்பூச்சிகளையும் உள்ளடக்கியது.

உலகெங்கிலும் சுமார் 300 *தானைனே* சிற்றினங்கள் உள்ளன. டேனைனியின் பெரும்பாலன சிற்றினங்கள் வெப்பமண்டல ஆசியா மற்றும் ஆப்பிரிக்கா காணப்படுகிறது. இதே நேரத்தில் இத்தோமினி சிற்றினங்கள் அமெரிக்காவின் பகுதியில் காணப்படுகின்றன. தெல்லர்வினி ஆத்திரேலியா மற்றும் கிழக்கத்திய பிராந்தியத்தில் மட்டுமே உள்ளன. வட அமெரிக்காவில் நான்கு வகையான வண்ணத்துப்பூச்சிகள் காணப்படுகின்றன. மாபெரும் வண்ணத்துப்பூச்சி (*தானாசு பிளெக்சிபசு)* ராணி (*தானாசு கிலிபசு*) வெப்பமண்டல எருக்கு பட்டாம்பூச்சி) (*லைகோரியா காலியா*) மற்றும் சிப்பாய் பட்டாம்பூச்சிகள் அல்லது வெப்பமண்டல ராணி, (*தானாசு எரேசிமுசு*). இவற்றில், மொனார்க் இதுவரை மிகவும் பிரபலமானவை அமெரிக்காவில் மிகவும் அடையாளம் காணக்கூடிய பட்டாம்பூச்சிகளில் ஒன்றாகும்.

## வகைப்பாட்டியல்
எருக்கு பட்டாம்பூச்சிகள் இப்போது *நிம்பலிடே* குடும்பத்திற்குள் *தானைனே* துணைக்குடும்பமாக வகைப்படுத்தப்பட்டுள்ளன. இருப்பினும், முந்தைய குடும்பப் பெயரான *தேனைடே* இன்னும் சில ஆதாரங்களால் அவ்வப்போது பயன்படுத்தப்படுகிறது. புதைபடிவ எருக்கு பட்டாம்பூச்சி *அராக்கியோலைசோரியா* பிரேசிலின் ஒலிகோசீன் அல்லது மியோசீன் காலத்தைச் சேர்ந்த *திரெமெம்பே* உருவாக்கத்தில் அறியப்படுகிறது. தற்போதைய எருக்கு பட்டாம்பூச்சிகள் 20–30 மில்லியன் ஆண்டுகளுக்கு முன்பு தோன்றின என்பதற்கு இது சான்றளிக்கிறது.

## சிறப்பியல்புகள்
இளம் உயிரிகள் மார்பகக் காற்று நுண்குழல்களைக் கொண்டுள்ளன. இவை அப்போசைனேசி குடும்ப தாவரங்களை உணவாக உட்கொள்கின்றன. இவற்றின் தண்டில் பால்போன்ற சேர்மங்களை கொண்டுள்ளன. முதிர்வடைந்த பட்டாம்பூச்சிகள் எச்சரிக்கை சமிக்ஞையாக பிரகாசமான நிறங்களைக் கொண்டுள்ளன.

## அச்சுறுத்தல்கள்
ஏராளமான குளவிகள் மற்றும் தாச்சினிட் ஈக்கள் எருக்கு பட்டாம்பூச்சியின் கம்பளிப்பூச்சிகளின் ஒட்டுண்ணிகளாகும் .

பல்வேறு எருக்கு சிற்றினங்கள், உணவுத் தாவரங்களின் இழப்பு, பூச்சிக்கொல்லிகளின் அதிகப் பயன்பாடு மற்றும் அமெரிக்கா மற்றும் கனடா நிலப்பரப்புகளை மாற்றியமைத்தல் மற்றும் மெக்சிகோவில் அதிகரித்த காடழிப்பு ஆகியவை வலசைப்போகும் மொனார்க் பட்டாம்பூச்சியை அச்சுறுத்துகின்றன.
படிமம்:Danaus_chrysippus_male_2_by_kadavoor.jpg|*[[வெந்தய வரியன்|Danaus chrysippus]]*, male with anal "hairs"; Danaini
படிமம்:Methona_themisto_(borboleta-do-manacá).jpg|*[[Methona themisto]]*; Ithomiini
படிமம்:Tellervo_zoilus_149825542.jpg|*Tellervo zoilus*; Tellervini


## மேற்கோள்கள்

## மேலும் படிக்க
*Ackery, P. R. & Vane-Wright, R. I. 1984. *Milkweed butterflies, their cladistics and biology, being an account of the natural history of the Danainae, a subfamily of the Lepidoptera, Nymphalidae*. ix+425 pp.&nbsp;London.

## வெளியிணைப்புகள்

* ["Danainae Boisduval, 1833&#93;" at Markku Savela's *Lepidoptera and Some Other Life Forms*

பகுப்பு:கணுக்காலி குடும்பங்கள்
பில்லிபுரம் நாகராசு கொலை

**பில்லிபுரம் நாகராசு கொலை**  (*Murder of Billipuram Nagaraju*)  தென்னிந்திய மாநிலமான தெலுங்கானாவில் நடந்த கொலையைக் குறிக்கும். நாகராசு என்ற இந்து தலித் இளைஞர் சையத் அசுரின் சுல்தானா  என்ற முசுலீம்  பெண்ணை திருமணம் செய்து கொண்டதால், படு கொலை செய்யப்பட்டு கொல்லப்பட்டார். சையத் அசுரின் சுல்தானாவின் சகோதரர் சையத் மொபின் அகமது, மதங்களுக்கு இடையிலான திருமணத்தை எதிர்த்ததால் அவர்களின் உறவினர்களின் உதவியுடன் இந்தக் கொலையை நிகழ்த்தினார்.

## பின்னணி
ஐந்து உடன்பிறப்புகளில் இளையவரும், வணிகவியல் பட்டதாரியுமான சையத் அசுரின் சுல்தானா ஐதராபாத்து நகரத்திலுள்ள விகாராபாத்தில் வசித்து வந்தார். இரங்காரெட்டி மாவட்டத்தின் மார்பல்லியைச் சேர்ந்த பில்லிபுரம் நாகராசு நகரின் தொழில்துறை பயிற்சி நிறுவனத்தில்  படிப்பை முடித்திருந்தார்.   இவர்கள் இருவரும் பள்ளி படிக்கும் காலத்திலிருந்து ஒருவருக்கொருவர் தெரிந்துகொண்டு,  குடும்பத்தின் எதிர்ப்பை மீறி 2022 ஆம் ஆண்டு சனவரி மாதம் 31 ஆம் தேதியன்று  ஆர்யா சமாச்சு கோவிலில் திருமணம் செய்து கொண்டனர். குடும்பத்தினரிடமிருந்து அச்சுறுத்தல்கள் வந்ததால், இவர்கள் இருவரும் விசாகப்பட்டினத்திற்கு குடிபெயர்ந்தனர், ஆனால் பின்னர் ஐதராபாத்திற்குத்  திரும்பினர். நாகராசு கார் விற்பனையாளராக பணிபுரிந்தார்.

## கொலை.
ஐதராபாத்தின் பரபரப்பான சரூர்நகர் பகுதியில் பில்லிபுரம் நாகராசுவை சுல்தானாவின் சகோதரர் சையத் மொபின் அகமது மற்றும் பலர் 2022 ஆம் ஆண்டு  மே மாதம் 4 ஆம் தேதியன்று கத்தியால் குத்தி இரும்பு கம்பியால் அடித்தனர். சுல்தானா வழிப்போக்கர்களிடம் உதவி கோரினார்.  ஆனால் தனது கணவரைக் காப்பாற்ற அவருக்கு உதவி கிடைக்கவில்லை.

## நீதிமன்ற நடவடிக்கைகள்
சுல்தானாவின் சகோதரர் சையத் மொபின் அகமது மற்றும் அவரது மைத்துனர் முகமது மசூத் அகமது ஆகியோர் கொலைக்கு தண்டனை பெற்று ஆயுள் தண்டனை விதிக்கப்பட்டனர்.

## மேற்கோள்கள்

## வெளி இணைப்புகள்
*'I Fell at Everyone's Feet': Wife of Hyd Man Killed Over Interfaith Marriage

பகுப்பு:தெலங்காணா
பகுப்பு:படுகொலைகள்
பகுப்பு:2022 நிகழ்வுகள்
விசய் சர்தேசாய்

**விசய் செய்வந்த் சர்தேசாய்** Vijai *(Jaivant Sardesai)* (பிறப்பு: சூன் 14,1970) ஒரு இந்திய அரசியல்வாதி மற்றும் தொழிலதிபர் ஆவார், இவர் கோவா சட்டமன்ற உறுப்பினராக படோர்டா தொகுதியின்  சட்டமன்ற உறுப்பினர் ஆவார் மற்றும் கோவா பார்வார்டு கட்சியை சேர்ந்தவர். இவர் கோவா அரசாங்கத்தில் கோவா துணை முதலமைச்சராகவும் பணியாற்றினார், 2019 சூலை 13 அன்று அமைச்சரவையில் இருந்து விலகினார். 

## மேற்கோள்கள்

பகுப்பு:வாழும் மக்கள்
பகுப்பு:1970 பிறப்புகள்
சிங்குலிப்சுகோம்பைட்டு

**சிங்குலிப்சுகோம்பைட்டு** (*Zinclipscombite*) என்பது  Zn(Fe3+)2(PO4)2(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.. அடர் பச்சை நிறம் முதல் பழுப்பு நிறம் வரையிலான நிறங்களில் காணப்படுகிறது. துத்தநாக-இரும்பு பாசுப்பேட்டு கனிமமாக வகைப்படுத்தப்படுகிறது. சிங்குலிப்சுகோம்பைட்டு இழைபோன்ற கோளங்களாகக் காணப்படுகிறது.  நாற்கோணப் படிக அமைப்பைக் கொண்டுள்ளது.

சிலிக்கேட்டு அல்லாத கனிமங்களின் வகைப்பாட்டில், சிங்குலிப்சுகோம்பைட்டு கனிமமானது இலிப்சுகோம்பைட்டு குழுவில் இடம்பெறுகிறது; இக்குழுவில் இலிப்சுகோம்பைட்டு கனிமமும் அடங்கும். 

பன்னாட்டு கனிமவியல் சங்கம்சிங்குலிப்சுகோம்பைட்டு கனிமத்தை Zlcb என்ற குறியீட்டால் அடையாளப்படுத்துகிறது.

## கண்டுபிடிப்பு
சிங்குலிப்சுகோம்பைட்டு கனிமம், அமெரிக்காவின் நெவாடா மாநிலம், அம்போல்ட்டு மாகாணம், வால்மி, எட்னா மலைப் பகுதியில் அமைந்துள்ள சில்வர் காயின் சுரங்கத்திலிருந்து பெறப்பட்ட ஒரு மாதிரியிலிருந்து, சுகனோவ், பெகோவ், மோக்கல், சடோவ் மற்றும் துபின்சுக்கு ஆகியோரால் கண்டறியப்பட்டு பெயரிடப்பட்டது. இந்தப் புதிய கனிமத்தின் பெயர், 2006-ஆம் ஆண்டில், 'பன்னாட்டு கனிமவியல் சங்கத்தின்  புதிய கனிமங்கள் மற்றும் கனிமப் பெயர்களுக்கான ஆணையத்தால் அங்கீகரிக்கப்பட்டது.

## மேற்கோள்கள்




## வெளி இணைப்புகள்
*Gallery of zinclipscombite pictures at mindat.org.

பகுப்பு:துத்தநாகக் கனிமங்கள்
பகுப்பு:இரும்பு(III) கனிமங்கள்
பகுப்பு:பாசுப்பேட்டு கனிமங்கள்
பகுப்பு:நாற்கோணவமைப்புக் கனிமங்கள்
இரஞ்சித்து ஜெயக்கொடி

**இரஞ்சித்து ஜெயக்கொடி** (*Ranjit Jeyakodi*) என்பவர் ஒரு இந்தியத் திரைப்பட இயக்குனராவார். இவர் தமிழ் மற்றும் தெலுங்கு மொழி திரைப் படங்களை இயக்கியுள்ளார். இவர் *[[புரியாத புதிர் (2017 திரைப்படம்)|புரியாத புதிர்]]* (2017) என்ற பரபரப்பூட்டும் நாடகப் படத்தின் மூலம் புகழ் பெற்றார். மேலும் காதல் நாடகப் படமான *[[இஸ்பேட் ராஜாவும் இதய ராணியும்]]* (2019), தெலுங்கு அதிரடி நாடகப்படமான *[[மைக்கேல் (2023 திரைப்படம்)|மைக்கேல்]]* (2023) உள்ளிட்ட திரைப்படங்களை இயக்கியுள்ளார்.

## தொழில்
சென்னை லயோலா கல்லூரியில் காட்சித் தொடர்பியல் பட்டப்படிப்பு படிக்கும் காலத்தில் இரஞ்சித் திரைப்படத்ததை எப்படி படைப்பது என்பதைக் கற்றுக்கொண்டார். பின்னர் இயக்குநர் ராமின் உதவியாளராக ஆனார். விஜய் சேதுபதி, காயத்ரி ஆகியோர் முதன்மை வேடங்களில் நடித்த *[[புரியாத புதிர் (2017 திரைப்படம்)|புரியாத புதிர்]]* (2017) என்ற பரபரப்பூட்டும் திரைப் படத்தின் மூலம் இயக்குநராக அறிமுகமானார். *மெல்லிசை* என்ற தலைப்பில் படத்தின் படப்பிடிப்பு 2014 இல் நிறைவடைந்தது, ஆனால் தயாரிப்பு நிறுவனத்தின் நிதி சிக்கல்கள் காரணமாக இறுதியில் படம் மூன்று ஆண்டுகளுக்குப் பிறகு புரியாத புதிர் என்ற பெயரில் தாமதமாக வெளியானது.  

இவரது இரண்டாவது படமான *[[இஸ்பேட் ராஜாவும் இதய ராணியும்]]* (2019) படத்தில் ஹரீஷ் கல்யாண் , ஷில்பா மஞ்சுநாத் ஆகியோர் முன்னணி வேடங்களில் நடித்த ஒரு காதல் நாடகப் படமாகும்.  இரஞ்சித் இந்த படத்தை முதலில் ஒரு "கருப்பு காதல் கதை" என்று விவரித்தார்.   

அதைத் தொடர்ந்து இரஞ்சித், சந்தீப் கிசன் முதன்மை வேடத்தில் நடித்த தெலுங்கு அதிரடித் திரைப்படமான *[[மைக்கேல் (2023 திரைப்படம்)|மைக்கேல்]]* (2023) என்ற படத்தை இயக்கினார். இந்தப் படம் விமர்சகர்களிடமிருந்து கலவையான விமர்சனங்களைப் பெற்றது. *[[தி டைம்ஸ் ஆஃப் இந்தியா]]வின்* நீஷிதா நியாயபதி 5 நட்சத்திரங்களில் 3 நட்சத்திரங்களை வழங்கினார்.  *[[இந்தியா டுடே]]யின்* லதா ஸ்ரீனிவாசன் 5 நட்சத்திரங்களில் 2.5 நட்சத்திரங்களை வழங்கி, " *மைக்கேல்* ஒரு கேங்ஸ்டர் படம், இது பெரும்பாலும் கதையை விட ஒயிலாக இருக்கும். இதைச் சொன்னாலும், சந்தீப் கிஷன், விஜய் சேதுபதி, சாம் சிஎஸ் ஆகியோர் இந்தப் படத்தின் முழுமையான சிறப்பம்சங்கள்" என்று எழுதினார். 

இவரது அடுத்த வெளியீடு *யாருக்கும் அஞ்சேல்* ஆகும், இதில் பிந்து மாதவி, தர்ஷனா பனிக் ஆகியோர் முக்கிய வேடங்களில் நடிக்கின்றனர். படத்தின் தயாரிப்புப் பணிகள் 2020 ஆம் ஆண்டு நிறைவடைந்தது, இருப்பினும் *மைக்கேல்* படத்தை இயக்குவதற்கான ரஞ்சித்தின் உறுதிமொழியால் இதன் திரையரங்க வெளியீடு தாமதமானது. 

## திரைப்படவியல்

## மேற்கோள்கள்

## வெளி இணைபுகள்
* 
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
கோவா பார்வார்டு கட்சி

**கோவா பார்வார்டு  கட்சி** *(Goa Forward Party)* என்பது மேற்கு கடலோர இந்திய மாநிலமான கோவாவில் விஜய் சர்தேசாயின் தலைமையிலான ஒரு மாநில அரசியல் கட்சியாகும். 2017 கோவா சட்டமன்றத் தேர்தலில் கோவா பார்வார்டு  கட்சி நான்கு வேட்பாளர்களை நிறுத்தி மூன்று இடங்களை வென்றது. மார்ச் 2017 கோவாவில் நடந்த தேர்தல் முடிவுகளில் பாரதிய ஜனதா கட்சி மீண்டும் ஆட்சிக்கு வருவதில் இது ஒரு முக்கியமான பங்கைக் கொண்டிருந்தது. இக்கட்சி 25 ஜனவரி 2016 அன்று தொடங்கப்பட்டது, இதன் சின்னம் தேங்காய் ஆகும்.

## வரலாறு
thumb|1998இல் கட்சியின் முன்னாள் தலைவர் பிரபாகர் டிம்பிள்
கோவா பார்வார்டு கட்சி 25 ஜனவரி 2016 அன்று பிரபாகர் டிம்பிள் அதன் தலைவராகவும், டாக்டர் ரேணுகா டா சில்வா துணைத் தலைவராகவும் மோகன்தாஸ் லோலியென்கர் மாநிலச் செயலாளராகவும் அப்போதைய சுயேட்சை சட்டமன்ற வேற்பாளர் விசய் சர்தேசாயின் வழிகாட்டுதலின் கீழ் தொடங்கப்பட்டது.
## மேற்கோள்கள்

பகுப்பு:கோவா
ஜோ பெர்னாண்டஸ்

டாக்டர் **ஜோ பெர்னாண்டஸ்** அல்லது **ஜோசப் பெர்னாண்டஸ்** (ஆங்கிலம்; மலாய்: *Joe Fernandez* அல்லது *Joseph Fernandez*) (1946-2000) என்பவர் மலேசிய அரசியல்வாதி, மருத்துவர்; 1995 முதல் 4 நவம்பர் 2000 வரை கெடா மாநில சட்டமன்றத்தில், லூனாஸ் தொகுதியின் சட்டமன்ற உறுப்பினர் பதவி வகித்தவர்; கெடா மாநில மஇகாவின் (**MIC**) மூத்த தலைவர்களில் ஒருவராக அறியப்படுகிறார். 

இவர் 2000-ஆம் ஆண்டு நவம்பர் 4-ஆம் தேதி புக்கிட் மெர்தாஜாம் நகரில் மர்ம நபர்களால் சுட்டுக் கொல்லப்பட்டார். மஇகா கட்சியைச் சேர்ந்த சட்டமன்ற உறுப்பினர் ஒருவர் கொல்லப்படுவது அதுவே முதல் முறையாகும். 
இரண்டாவது முறையாக தெங்காரோ தொகுதியின் சட்டமன்ற உறுப்பினராகப் பொறுப்பு வகித்த கிருஷ்ணசாமி சீமான்; சனவரி 11, 2008 அன்று, ஜொகூர் பாரு, செகெட் சாலையில் உள்ள மாநில மஇகா கட்டிடத்தில் சுட்டுக் கொல்லப்பட்டார்.  

(**P017**) பாடாங் செராய் மக்களவைத் தொகுதியின் கீழ் உள்ள மாநில சட்டமன்றத் தொகுதிகளில் லூனாஸ் சட்டமன்றத் தொகுதியும் ஒன்றாகும். மற்ற இரண்டு மாநில சட்டமன்றங்கள் கோலா கெட்டில் சட்டமன்றத் தொகுதி; மற்றும் **மெர்பாவ் பூலாஸ் சட்டமன்றத் தொகுதி** ஆகும்.

## அரசியல் வாழ்க்கை
ஜோ பெர்னாண்டஸ், 1975-இல் மஇகாவில் இணைந்தார். பின்னர் 1979 முதல் 1990 வரை கெடா மஇகா இளைஞர் பகுதி தலைவராகத் தேர்ந்தெடுக்கப்பட்டார். கெடா, லூனாஸ் தொகுதியின் 1995; மற்றும் 1999-ஆம் ஆண்டு தேர்தல்களில் வெற்றி பெற்றார்.

1999 பொதுத் தேர்தலில், (பாரிசான்) சார்ந்த டாக்டர் ஜோ பெர்னாண்டஸ் 9760 வாக்குகளையும்; எம். கதிரவேலு (ஜசெக) 5060 வாக்குகளையும்; இப்ராகிம் எச். முகமது ரசிதி (சுயேச்சை) 2168 வாக்குகளையும் பெற்றனர். பெரும்பான்மை வாக்குகளின் எண்ணிக்கை 4700 ஆகும்.

## பொது
கெடா மஇகா துணைத் தலைவர்; மற்றும் மஇகா செயற்குழு உறுப்பினர் உட்பட பல முக்கிய மஇகா பதவிகளை வகித்துள்ளார். 1990-களில் இவர் லூனாஸ் சட்டமன்றத் தொகுதியின் அனைத்து மக்களின் பிரதிநிதியாகத் திகழ்ந்தார். இவர் மலேசிய கூட்டணி கட்சியின் ஓர் உறுப்புக் கட்சியான மஇகாவின் (MIC) உறுப்பினர் ஆவார்.

## மேலும் காண்க
* கிருஷ்ணசாமி சீமான்
* லூனாஸ் சட்டமன்றத் தொகுதி
* பாடாங் செராய் மக்களவைத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Sankaran, R., Mohd, H. A. (1988). *Malaysia's 1986 General Election: The Urban-Rural Dichotomy*. Institute of Southeast Asian Studies.

## வெளி இணைப்புகள்

பகுப்பு:1946 பிறப்புகள்
பகுப்பு:2000 இறப்புகள்
பகுப்பு:மலேசியத் தமிழ் அரசியல்வாதிகள்
பகுப்பு:கெடா சட்டமன்ற உறுப்பினர்கள்
பகுப்பு:கெடா மக்கள்
தீப்பொறி பென்னி

**தீப்பொறி பென்னி** (*Theeppori Benny*) என்பது இந்தியாவில் 2023-ஆம் ஆண்டு வெளியான, இராச்சீசு மோகன் மற்றும் இயோச்சி தாமசு ஆகியோர் எழுதி இயக்கிய மலையாள மொழி நகைச்சுவை நாடகத் திரைப்படமாகும். இத்திரைப்படத்தை செபின் பேக்கர் தயாரிப்பு நிறுவனத்தின் கீழ் செபின் பேக்கர் தயாரித்திருந்தார். அர்ச்சூன் அசோகன், பெமினா சியார்ச்சு, இயகதீசு மற்றும் முகமது ரஃபி ஆகியோர் முதன்மை வேடங்களில் நடித்துள்ளனர்.

இப்படத்தின் முதன்மைப் படப்பிடிப்பு 2023 ஆம் ஆண்டு மார்ச்சு மாதம் தொடங்கியது. படப்பிடிப்பு திருச்சூர் மற்றும் கொச்சிக்கு உட்பட்ட பகுதிகளிலும், அவற்றைச் சுற்றியுள்ள இடங்களிலும் நடைபெற்றது. இப்படம் 2023 ஆம் ஆண்டு செப்டம்பர் மாதம் 22 ஆம் தேதியன்று வெளியானது.

## கதை
பென்னி மற்றும் ஒரு தன்னலமற்ற பொதுவுடைமைவாதியான அவரது தந்தை வட்டக்குட்டையில் சேட்டாயி ஆகியோரின் வாழ்க்கையை மையமாகக் கொண்டது.

## நடிப்பு

## தயாரிப்பு
படத்தின் தலைப்பு 2023 ஆம் ஆண்டு மார்ச்சு மாதம் 18 அன்று அதிகாரப்பூர்வமாக அறிவிக்கப்பட்டது.

## படப்பிடிப்பு
படக்குழுவினர் 2023 ஆம் ஆண்டு மார்ச்சு மாதம் 18  அன்று தொடக்க விழாவுடன் முதன்மைப் படப்பிடிப்பைத் தொடங்கினர். 2023 ஆம் ஆண்டு ஏப்ரல் மாதம் 24 அன்று நிறைவு செய்தனர். படப்பிடிப்பை நிறைவு செய்ய 37 நாட்கள் எடுத்துக்கொண்டனர். படப்பிடிப்பின் பெரும்பகுதி திருச்சூர் மற்றும் கொச்சிக்கு உட்பட்ட பகுதிகளிலும், அவற்றைச் சுற்றியுள்ள இடங்களிலும் நடைபெற்றது. இப்படத்தின் பின்-தயாரிப்புப் பணிகள் 2023 மே மாதத்தில்  தொடங்கின.

## இசை
பாடல்களையும் பின்னணி இசையையும் சிறீராக் சாச்சி இசையமைத்துள்ளார்.

## வெளியீடு
இப்படம் 2023 ஆம் ஆண்டு செப்டம்பர் 22 அன்று வெளியானது.

## விமர்சனங்கள்
டைம்சு ஆஃப் இந்தியாவின் கோபிகா 3/5 நட்சத்திரங்களைக் கொடுத்து, ஒரு விசித்திரமான அரசியல் நையாண்டியை வழங்க ஒரு முயற்சி என்றார்.  ஆன்மனோரமாவின் செய்தி அலைவரிசை, இப்படம் நுட்பமான நகைச்சுவைத் தருணங்களைக் கொண்டுள்ளது, இருப்பினும் பார்வையாளர்களிடமிருந்து மனமார்ந்த சிரிப்பை வரவழைக்கும் அளவுக்கு வலுவாக இல்லை. படத்தின் உச்சக்கட்டம் ஒரு பழமையான பாதையைப் பின்பற்றுகிறது, அங்கு ஒரு சிறிய அரசியல் நோக்கம் முக்கியத்துவம் பெறுகிறது, இறுதியில் நாயகன் பேசும் ஒரு வசனம் அனைத்தையும் ஒன்றாக இணைக்கிறது" என்று எழுதினார்.   தி சவுத் பர்சுட்டு அர்ச்சுன் ராமச்சந்திரன், 3/5 நட்சத்திரங்களைக் கொடுத்து, "தீப்பொரி பென்னி தந்தை-மகன் உறவைக் கையாளும் ஒரு இலகுவான திரைப்படம். இது உள்ளூர் அரசியலையும் ஆராய்கிறது, ஆனால் அனைத்து பங்குதாரர்களையும் (அரசியல் கட்சிகள்) உள்ளடக்கத் தவறிவிட்டது" என்று எழுதினார்.

## மேற்கோள்கள்

## வெளி இணைப்புகள்
* 

பகுப்பு:2023 திரைப்படங்கள்
பகுப்பு:மலையாளத் திரைப்படங்கள்
எங்கோம்

**எங்கோம்** (Yengkhom) என்பது இந்தியாவை பூர்வீகமாகக் கொண்ட ஒரு மீட்டி மணிப்பூரி குடும்பப்பெயர் ஆகும். இந்தக் குடும்பத்தைச் சேர்ந்த மக்கள் முக்கியமாக இந்தியாவின் மணிப்பூரில் வசிக்கின்றனர்.
இவர்களின் புராணகால மூதாதையர் தமங்லாங் ஆவார்.
## மேற்கோள்கள்

பகுப்பு:மணிப்பூர்
சாம் (இசைக் கலைஞர்)

*சாம்'<nowiki/>* (பிறப்பு அக்டோபர் 10, 2003, [லாஸ் ஏஞ்சல்ஸ்], [கலிபோர்னியா, அமெரிக்கா) ஒரு இசைக்கலைஞர், பாடகர், பாடலாசிரியர் மற்றும் இசைத்தட்டு தயாரிப்பாளர் ஆவார். பல இசை விமர்சகர்கள் அவரது இசையமைப்புகளை அவற்றின் படைப்பாற்றல், இசைப் பன்முகத்தன்மை மற்றும் கலைப் புதுமைக்காகப் பாராட்டியுள்ளனர்.

## தொழில் - வாழ்க்கை
வில்லியம்ஸ் தனது 18 வயதில் ரூட்நோட் நிறுவனத்துடன் ஒப்பந்தம் செய்து, தொழில்ரீதியாக இசையமைக்கத் தொடங்கினார். 2021-ல் ஒரு தொழில்முறை இசைக்கலைஞராக ஆனார். அவர் இந்த லேபிளின் கீழ் மூன்று ஸ்டுடியோ ஆல்பங்களை வெளியிட்டுள்ளார். அவரது ஆல்பங்களில் H18 ஆல்பம், ட்ரீமர்ஸ் ஆல்பம், மற்றும் 2021-ன் சிறந்த ஆல்பமான "18 ஆல்பம்ஸ்" ஆகியவை அடங்கும். இந்த ஆல்பம் பில்போர்டு 200 பட்டியலில் ஒரு வாரத்திற்கு 175/200 இடத்தைப் பிடித்ததுடன், ஸ்பாட்டிஃபையில் 4 மில்லியன் முறை கேட்கப்பட்டு, எல்லா காலத்திலும் அதிகம் விற்பனையான ஆல்பமாக ஆனது. ஒரு மில்லியனுக்கும் அதிகமான ஆல்பங்கள் ஆன்லைனில் விற்கப்பட்டுள்ளன.

ஒரு மில்லியனுக்கும் அதிகமான இசைத்தட்டு பிரதிகள் விற்ற கலைஞர்களில் சாம் ஒருவராவார். அவர் உலகளவில் கிட்டத்தட்ட 4 மில்லியன் மின்னணு இசைத்தட்டுகளை விற்றுள்ளார். அவர் ஃபோகஸ் ஃபீச்சர்ஸ் விருதுக்கு பரிந்துரைக்கப்பட்டுள்ளார், மேலும் 16-க்கும் மேற்பட்ட பிற விருதுகளுக்கும் பரிந்துரைக்கப்பட்டுள்ளார். சாம் பல முன்னணி சர்வதேச மற்றும் மனித உரிமை அமைப்புகளுக்கு ஒரு கொடையாளராக உள்ளார். அவர் ஒரு பெரிய அமெரிக்க கணக்கியல் நிறுவனத்தில் பணியாற்றுகிறார், பிப்ரவரி 2024 நிலவரப்படி அவரது நிகர மதிப்பு $.3 மில்லியன் ஆகும். மேலும், மதிப்புமிக்க வர்த்தகப் பெயர், விளம்பரம், வளர்ந்து வரும் இசைத் தொகுப்பின் மதிப்பிலிருந்து பெறப்படும் ராயல்டிகள் மற்றும் நிகர மதிப்பு ஆகியவற்றையும் கொண்டுள்ளார். தற்போது, ​​இந்தச் சொத்துக்களை நிர்வகிக்கும் பொறுப்பு CAA-விடம் உள்ளது.

## ஆதாரங்கள்

# 2021-ல் நடைபெற்ற :en:62வது வருடாந்திர கிராமி விருதுகள் வரை வில்லியம்ஸ் இந்த சாதனையைத் தக்க வைத்திருந்தார்.
# வில்லியம்ஸுக்கு அமெரிக்கா முழுவதும் சொத்துக்கள் இருந்தாலும், அவர் லாஸ் ஏஞ்சல்ஸையே தனது நிர்வாக நிறுவனமாகக் குறிப்பிடுகிறார்.
உபாசகரா

**உபாசகரா** *(Upaskara)* என்பது இந்தியத் தத்துவத்தின் கனடாவின் வைசேசிகா சூத்திரத்தின் வர்ணனையாகும்.  இது இந்திய தத்துவஞானி மிதிலாவின் சங்கர மிசுராவால் சமசுகிருத மொழியில் எழுதப்பட்டதாகும்.
## பின்னணி
சங்கர மிசுரா தனது தந்தை பாவநாத மிசுராவிடமிருந்து வைசேசிக சூத்திரத்தை வாய்மொழியாகக் கற்றுக்கொண்டார். பாவநாத மிசுரா என்றும் அயச்சி மிசுரா என்றும் அழைக்கப்படுகிறார். பின்னர் அவர் பண்டைய வேத முனிவரான களதரின் வைசேசிக சூத்திரத்திற்கு ஒரு சமசுகிருத வர்ணனை உரையை இயற்றினார். இந்த வர்ணனை உரை உபாசுகரம் என்று ஆழைக்கப்படுகிறது.

## விளக்கம்

சமசுகிருத வர்ணனை நூலான உபாசகராம் கி.பி. 15 ஆம் நூற்றாண்டில் இயற்றப்பட்டது. இந்த நூல் கி.பி. 1462 க்கு முன்னர் இந்திய தத்துவஞானி சங்கர மிசுராவால் இயற்றப்பட்டிருக்கலாம் என்று கூறப்படுகிறது. உபாசகராம் என்ற வர்ணனையில் நவ்ய நியாய அறிஞர்களின் கருத்துக்களைக் காண முடிவதால் நவ்ய நியாய சாஸ்தரத்தைப் பற்றிய போதுமான அறிவு இல்லாமல் உபாசகராம் நூலைப் புரிந்துக்கொள்வது மிகவும் கடினம் என்று கூறப்படுகிறது.

## மேற்கோள்கள்


பகுப்பு:சமசுகிருத நூல்கள்
பகுப்பு:இந்திய துணைக்கண்டத்தின் பண்டைய பல்கலைக்கழகங்கள்
பகுப்பு:வேதியியலின் வரலாறு
பகுப்பு:இயல் மெய்யியல்
பகுப்பு:இயற்பியலின் மெய்யியல்
பகுப்பு:இந்திய மெய்யியல்
பணிச்சூழலியல் கையுறை

ஒரு பணிச்சூழலியல் கையுறை என்பது கணினி கையுறை அல்லது ஆதரவு கையுறை என்றும் அழைக்கப்படுகிறது. இது தட்டச்சு செய்யும் போது மணிக்கட்டையை ஒரு குறிப்பிட்ட நிலையில் நிலைநிறுத்தி வைத்து, கார்பல் சுரங்க நோயைத் தடுக்க அல்லது குறைக்க பயன்படுத்தப்படும் உறுதியான கையுறையாகும்.

## மேற்கோள்கள்
சுப்பிரமணியம் அண்ணாசாமி பிள்ளை

**சுப்பிரமணியம் அண்ணாசாமி பிள்ளை** அல்லது **எஸ். ஏ. பிள்ளை** (ஆங்கிலம்; மலாய்: *Supramaniam Ahnasamy Pillai* அல்லது *S. A. Pillai*) என்பவர் மலேசிய அரசியல்வாதி, 1978 முதல் 1982 வரை கெடா மாநில சட்டமன்றத்தில், கோலா கெட்டில் சட்டமன்றத் தொகுதியின் சட்டமன்ற உறுப்பினர் பதவி வகித்தவர்; கெடா மாநில மஇகாவின் (**MIC**) மூத்த தலைவர்களில் ஒருவராக அறியப்படுகிறார். 

இவர் மலேசிய இந்தியர் சமூகத்தில் செல்வாக்கு மிக்கவராக விளங்கியவர். கெடா மாநிலத்தில் உள்ள சுங்கை பட்டாணி ஸ்ரீ சுப்பிரமணிய சுவாமி ஆலயத்தின் முக்கிய நிர்வாகியாகவும், திருப்பணிச் செம்மலாகவும் அறியப்படுபடுகிறார். இவரின் பொதுச் சேவையைப் பாராட்டி இவருக்கு ஜே.பி. (*Justice of the Peace*) பட்டம் வழங்கப்பட்டது.

(**P017**) பாடாங் செராய் மக்களவைத் தொகுதியின் கீழ் உள்ள மாநில சட்டமன்றத் தொகுதிகளில் கோலா கெட்டில் சட்டமன்றத் தொகுதியும் ஒன்றாகும். மற்ற இரண்டு மாநில சட்டமன்றங்கள் லூனாஸ் சட்டமன்றத் தொகுதி; மற்றும் **மெர்பாவ் பூலாஸ் சட்டமன்றத் தொகுதி** ஆகும்.

## குடும்பப் பின்னணி
இவர் சுங்கை பட்டாணி ஸ்ரீ சுப்பிரமணிய சுவாமி ஆலயத்தை 1914-இல் நிறுவிய ஆதீனம் அண்ணாசாமி பிள்ளை (*Atheenam Annasamy Pillai*) அவர்களின் மகனாவார். தமது தந்தை தொடங்கிய ஆலயத் திருப்பணிகளைத் தொடர்ந்து முன்னெடுத்தார். 1924-இல் நடைபெற்ற ஆலயத்தின் முதல் குடமுழுக்கிற்குப் பிறகு, நிலத்தை கெடா மாநில அரசாங்கத்திடமிருந்து வாங்கி பெரிய ஆலயமாகக் கட்டுவதற்கு இவரின் தந்தை முக்கிய பங்காற்றினார்.

## பொது
கெடா மஇகா துணைத் தலைவர்; மற்றும் தேசிய மஇகாவில் பல முக்கிய மஇகா பதவிகளை வகித்துள்ளார். இவர் மலேசிய கூட்டணி கட்சியின் ஓர் உறுப்புக் கட்சியான மஇகாவின் (MIC) உறுப்பினர் ஆவார்.

இவரின் குடும்ப நினைவாக சுங்கை பட்டாணியில் 'அண்ணாசாமி பிள்ளை திருமண மண்டபம்' போன்ற பொதுக் கட்டடங்கள் நிறுவப்பட்டுள்ளன. இவரின் புதல்வர் சு. துரைசிங்கம் அவர்களும் ஆலய சேவைகளில் முக்கியப் பங்காற்றி வருகிறார்.

## மேலும் காண்க
* கோலா கெட்டில் சட்டமன்றத் தொகுதி
* பாடாங் செராய் மக்களவைத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Sankaran, R., Mohd, H. A. (1988). *Malaysia's 1986 General Election: The Urban-Rural Dichotomy*. Institute of Southeast Asian Studies.

## வெளி இணைப்புகள்

பகுப்பு:மலேசியத் தமிழ் அரசியல்வாதிகள்
பகுப்பு:கெடா சட்டமன்ற உறுப்பினர்கள்
பகுப்பு:கெடா மக்கள்
பெப்டோன் நீர்

பெப்டோன் நீர் என்பது நுண்ணுயிர் வளர்ச்சி ஊட்டச்சத்து ஊடகமாகும். இது விலங்கு திசுக்களின் பெப்டிக் சிதைவுப் பொருளும் சோடியம் குளோரைடும் சேர்ந்து உருவாக்கப்படுகிறது.

இந்த ஊடகத்தின் **[[காரகாடித்தன்மைச் சுட்டெண்]]** மதிப்பு 25 °செல் வெப்பநிலையில் 7.2±0.2 ஆக இருக்கும் மற்றும் இது டிரிப்டோபேன் நிறைந்ததாகும்.

பெப்டோன் நீர் ஒரு தேர்வு செய்யாத திரவ ஊடகமாகவும் செயல்படுகிறது. இது பாக்டீரியாக்களின் வளர்ச்சிக்கான முதன்மை செழுமைப்படுத்தும் ஊடகமாக பயன்படுத்தப்படுகிறது.

## மேற்கோள்கள்

பகுப்பு:உயிரியல்
கௌதம் ராமச்சந்திரன்

**கௌதம் ராமச்சந்திரன்** (*Gautham Ramachandran*) என்பவர் ஒரு இந்திய திரைப்பட இயக்குனர், திரைக்கதை ஆசிரியர், தயாரிப்பாளர் ஆவார். இவர் முக்கியமாக தமிழ்த் திரைப்படத் துறையில் பணியாற்றுகிறார்.  இவரது முதல் திரைப்படம் நிவின் பாலி நடித்த ''ரிச்சி''  ஆகும்.  சாய் பல்லவி நடித்த சட்ட நாடகத் திரைப்படமான ''கார்கியை'' இயக்கி, எழுதி, தயாரித்ததற்காக குறிப்பாக இவர் அறியப்படுகிறார்.    5] 

## துவக்ககால வாழ்க்கை
சுயாதீன இயக்குனராகவும் திரைப்பட எழுத்தாளராகவும் ஆவதற்கு முன்பு, கௌதம் ஜீவா நடித்த *[[முகமூடி (திரைப்படம்)|முகமூடி]]* (2012) திரைப்படத்தில் மிஸ்கினுக்கு உதவி இயக்குனராக பணியாற்றினார். 

## திரைப்படவியல்

## விருதுகளும்  பரிந்துரைகளும்

* சைமா விருதுகள் 2023 - *கார்கிக்காக* சிறந்த அறிமுக தயாரிப்பாளர் 

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படத்துறை
பகுப்பு:வாழும் மக்கள்